text: Двоичен свят — Кабала, наука и смисъл на живота
  Двоичен свят
  Posted on януари 27th, 2011 at 16:05
  Въпрос: Вие казвате, че ние искаме да отдаваме само за забавление…
  Отговор: Разбира се, сега ние искаме това забавление. Нима мога да желая нещо си толкова "свръхестествено"? Какво ми обещава то?
  Например, бидейки гладен, мога ли да почувствам глада на друг? Не и ако сметката не е "завързана" за моите келим. Човек винаги действа, като изхожда от желанието. Как мога да поискам нещо извън сферата на интересите на моето желание? Това е невъзможно, не е заложено в Природата.
  Дървото е дърво, камъкът е камък, желанието е желание. А до тях – разумът, който ни помага да напълним себе си с желаното. Нищо друго няма.
  В крайна сметка, става дума за много прости "клетки" на мирозданието, действащи на двоичен принцип: или да, или не. Няма множества и усложнения, а всичко сложно се създава от тези двоични съставляващи, като наличие или отсъствие. По средата – нищо. Тотална тъмнина или тотална светлина.
  А след това, между тях се изгражда цяла система от взаимоотношения с различни оттенъци, породена изцяло от същите двоични елементи.
  Затова, ако аз искам нещо, то мисля само за това, което искам. Щом нещо, конкретно, не ми достига, например моркови, то аз не мога да поискам банан. Бананът за мен в този момент просто не съществува. Аз съм зафиксиран на своето. Това се вижда добре по децата. На този принцип работят клетките на паметта в компютъра и нашите неврони: да или не, вик или неговото отсъствие.
  И затова, просто не може да бъде, пребивавайки в получаващо желание, аз да почувствам в него желание да отдавам. Аз не разбирам и не чувствам това, което иска другия. В себе си мога да усетя само някаква форма с име "другия", но да се прояви тя в моето желание?
  От урок по статията на Рабаш, 26.01.2011
  [33737]
  Filed under: Възприемане на реалността, Духовна работа, Духовна работа в група, Ежедневен урок | Add Comment →